    Ẹnì kẹrin ni ẹni ti orúkọ rẹ ń jẹ́ Ewé-ẹ̀yẹ tí ó jẹ́ babaláwo pàtàkì ní apá ìlá oòrùn. Olóògùn bí Ewé-ẹ̀yẹ kò sí àfi bí a bá máa purọ́ tan ara ẹni jẹ, nítorí ọdún mẹ́fà ni o gbé nínú igi Ìrókò ti o ń ṣe babaláwo fún àwọn ẹ̀mi búburú ti ń gbé inú igi. Lẹ́yìn èyí ni ó tún jókòó sínú igbó fún odidi ọdún kan, níbẹ̀ ni ó sì ti rí abàmì ìjímèrè kan tí o fi onírúurú ewé hàn án, tí ó sì kọ ọ ni ìlò wọn. Ewé-ẹ̀yẹ ni ó na iwin dé ibi ti iwin ti ń pohùn réré ẹkún, òun ni ó gba aṣọ lára òkú ti kò tètè lọ sí ọ̀run, ti o ń yọ sí àwọn ènìyàn kiri, a máa gbọ́ ohùn ẹyẹ, a máa gbọ́ ti ẹranko, a sì máa gbọ́ ọ̀rọ̀ tí igi bá sọ sí ara wọn. Òun ni ó gbé iwin ní ìyàwó létí adágún omi tí ó yá owó lọ́wọ́ ọ̀sanyìn tí ó gba ohun ọ̀sìn lọ́wọ́ Èṣù ti ń gbé ìkóríta.
    Eni kerin ni eni ti oruko re n je Ewe-eye ti o je babalawo pataki ni apa ila oorun. Oloogun bi Ewe-eye ko si afi bi a ba maa puro tan ara eni je, nitori odun mefa ni o gbe ninu igi Iroko ti o n se babalawo fun awon emi buburu ti n gbe inu igi. Leyin eyi ni o tun jokoo sinu igbo fun odidi odun kan, nibe ni o si ti ri abami ijimere kan ti o fi oniruuru ewe han an, ti o si ko o ni ilo won. Ewe-eye ni o na iwin de ibi ti iwin ti n pohun rere ekun, oun ni o gba aso lara oku ti ko tete lo si orun, ti o n yo si awon eniyan kiri, a maa gbo ohun eye, a maa gbo ti eranko, a si maa gbo oro ti igi ba so si ara won. Oun ni o gbe iwin ni iyawo leti adagun omi ti o ya owo lowo osanyin ti o gba ohun osin lowo Esu ti n gbe ikorita.